游天平山历龙门白云泉莲花洞诸胜
夙昔慕台尚，散发事登陟。名山志远游，携屐探九域。天平况在迩，葱翠望不极。屯云生层冈，蒙泉注岩隙。壁立石骨露，峻绝苔径仄。梯空疑无路，攀萝若可即。行险心惟亨，仰止道自得。理以湛寂超，境与幽邃适。即此澹尘虑，奚自逃薮泽。岁宴期重游，脊兹山中客。
主题：山水
情感：孤独